CELEX: 31990L0623
Language: hr
Date: 1990-11-07 00:00:00
Title: 90/623/EEZ: Direktiva Komisije od 7. studenoga 1990. o izmjeni Priloga II. Direktivi Vijeća 66/402/EEZ o stavljanju na tržište sjemena žitarica

03/Sv. 56
            
            
               HR
            
            
               Službeni list Europske unije
            
            
               99
            
         31990L0623
   
               L 333/65
            
            
               SLUŽBENI LIST EUROPSKE UNIJE
            
         DIREKTIVA KOMISIJE
   od 7. studenoga 1990.
   o izmjeni Priloga II. Direktivi Vijeća 66/402/EEZ o stavljanju na tržište sjemena žitarica
   (90/623/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 66/402/EEZ od 14. lipnja 1966. o stavljanju na tržište sjemena žitarica (1), kako je zadnje izmijenjena Direktivom Komisije 89/2/EEZ (2),
   budući da je na temelju sadašnjih znanstvenih i tehničkih saznanja vidljivo da određene sorte zobi (Avena sativa) tipa „ozima zob” imaju potencijalnu vrijednost kao stočna hrana;
   budući da je, međutim, teško proizvesti sjeme takvih sorata s klijavošću koja je jednaka onoj koju uobičajeno postiže sjeme sorata zobi;
   budući da je Direktivom 88/506/EEZ (3) Komisija izjavila da je, s obzirom na razvoj znanstvenih i tehničkih saznanja, bilo primjereno smanjiti za sorte zobi tipa „ozima zob” najmanju klijavost od 85 % čistog sjemena utvrđenu za zob u Prilogu II. Direktivi 66/402/EEZ na 75 %;
   budući da se navedeno smanjenje primjenjivalo samo do 30. lipnja 1990. kako bi se daljnji tehnički podaci o tim sortama mogli prikupiti i ocijeniti;
   budući da su daljnji tehnički podaci pokazali primjerenim nastavak smanjenja u narednom ograničenom razdoblju kako bi se mogli prikupiti i ocijeniti i daljnji tehnički podaci o navedenim sortama;
   budući da su mjere predviđene ovom Direktivom u skladu s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,
   DONIJELA JE OVU DIREKTIVU:
   Članak 1.
   U odjeljku 2. točki (B) podtočki (d) Priloga II. Direktivi 66/402/EEZ, datum „30. lipnja 1990.” zamjenjuje se datumom „31. prosinca 1992.”
   Članak 2.
   Ova je Direktiva upućena državama članicama.
   
      Sastavljeno u Bruxellesu 7. studenoga 1990.
      
         
            Za Komisiju
         
         Ray MAC SHARRY
         
            Član Komisije
         
      
   
   
      (1)  SL 125, 11.7.1966., str. 2309/66.
   
      (2)  SL L 5, 7.1.1989., str. 31.
   
      (3)  SL L 274, 6.10.1988., str. 44.